b'\n_START_ARTICLE_\nVagadu\n_START_SECTION_\nPrie\xc5\xa1istorin\xc4\x97 kult\xc5\xabra ir Avkaras\n_START_PARAGRAPH_\nVagadu imperijos vietoje dar 1600\xe2\x80\x93300 m. pr. m. e. egzistavo prie\xc5\xa1istorin\xc4\x97 civilizacija, pastatyti planuoti miestai, kurie koncentravosi Ti\xc5\xa1ito, Valatos archeologiniuose kompleksuose. J\xc5\xb3 k\xc5\xabr\xc4\x97jai buvo soninki\xc5\xb3 prot\xc4\x97viai, kurie buvo pirmoji tauta Afrikoje (i\xc5\xa1skyrus Nilo sl\xc4\x97n\xc4\xaf), stat\xc4\x99 akmens statinius._NEWLINE_IV a. pr. m. e. berberai nusiaub\xc4\x97 \xc5\xa1i\xc4\x85 kult\xc5\xabr\xc4\x85, \xc4\xafsikurdami Avkaro vietov\xc4\x97je. \xc4\x8cia IV a. \xc4\xafsik\xc5\xabr\xc4\x97 vietin\xc4\x97 dinastija, kuri\xc4\x85 vald\xc4\x97 21 valdovas.\n_START_SECTION_\nImperijos suk\xc5\xabrimas\n_START_PARAGRAPH_\nVietin\xc4\x97 soninki\xc5\xb3 kult\xc5\xabra atgim\xc4\x97 VIII a. kaip Vagadu imperija. Dinga Cisse tapo pirmuoju imperijos valdovu, ir valstyb\xc4\x97 labai suklest\xc4\x97jo ekonomikos d\xc4\x97ka. I\xc5\xa1dygo galinga prekybin\xc4\x97 sostin\xc4\x97 Kumbi Salehas.\n_START_SECTION_\nSkilimas ir \xc5\xbelugimas\n_START_PARAGRAPH_\nXI a. ple\xc4\x8diantis dykumai ir kintant prekybos srautams, taip pat pernelyg i\xc5\xa1augus vietos gyventoj\xc5\xb3 skai\xc4\x8diui, valstyb\xc4\x97 \xc4\x97m\xc4\x97 silpti. Vakaruose \xc4\xafsigal\xc4\x97jo Tekr\xc5\xabro valstyb\xc4\x97, rytuose stipr\xc4\x97jo songajai, nerim\xc4\x85 k\xc4\x97l\xc4\x97 maurai. \xc5\xa0i\xc5\xb3 dinastija almoravidai kartu su Tekr\xc5\xabru 1067\xc2\xa0m. pa\xc4\x97m\xc4\x97 Kumbi Saleh\xc4\x85. Tai ved\xc4\x97 Ganos imperij\xc4\x85 \xc4\xaf dezintegracijos faz\xc4\x99. Ganos imperijos ir aplinkin\xc4\x97se teritorijose susiformavo tokios valstyb\xc4\x97s, kaip Diafanu, Jaresna, Ghiriu, Malis, Sama, D\xc5\xbeen\xc4\x97._NEWLINE_XII a. teritorijas aplink Kumbi Saleh\xc4\x85 u\xc5\xbevald\xc4\x97 naujai i\xc5\xa1kilusi somninkiams gimininga soso tauta, ir j\xc5\xb3 valstyb\xc4\x97 Kaniaga, kurios valdovai vis dar tradici\xc5\xa1kai titulavosi gana. Dar v\xc4\x97liau, 1230\xc2\xa0m. i\xc5\xa1 piet\xc5\xb3 u\xc5\xbekariavimus prad\xc4\x97jo giminingi mandinkai, suk\xc5\xabr\xc4\x99 Malio imperij\xc4\x85. Tai buvo visi\xc5\xa1ka Vagadu valstyb\xc4\x97s pabaiga.'